తెలంగాణలో మహిళా తహసీల్దార్ దారుణహత్య WATCH LIVE TV
రెండో టీ20లో ఆసీస్ ఘన విజయం
గువహటి వేదికగా జరిగిన రెండో టీ20 మ్యాచ్‌లో ఆస్ట్రేలియా జట్టు 8 వికెట్ల తేడాతో ఘన విజయం సాధించింది.
TNN | Updated:
Oct 10, 2017, 10:16PM IST
గువహటి వేదికగా జరిగిన రెండో టీ20 మ్యాచ్&zwnj;లో ఆస్ట్రేలియా జట్టు 8 వికెట్ల తేడాతో ఘన విజయం సాధించింది. భారత్ నిర్దేశించిన 118 పరుగుల లక్ష్యాన్ని మరో 4.3 ఓవర్లు ఉండగానే చేధించింది. ఈ విజయంతో ఆసీస్ మూడు టీ20 మ్యాచ్&zwnj;ల సిరీస్&zwnj;లో 1-1తో నిలిచింది. ఆస్ట్రేలియా బౌలర్ జాసన్ బెహ్రెన్&zwnj;డార్ఫ్ ఆదిలోనే 4 వికెట్లు తీసి టీమిండియాను దెబ్బకొట్టాడు. దీంతో భారత జట్టు 118 పరుగులకే పరిమితమైంది. స్వల్ప లక్ష్యంతో బరిలో దిగిన ఆసీస్ కూడా ప్రారంభంలోనే ఓపెనర్ల వికెట్లను కోల్పోయింది. వార్నర్ (2), ఫించ్ (8) అవుటవడంతో.. ఆస్ట్రేలియా 13 పరుగులకే రెండు వికెట్లు కోల్పోయింది.
కానీ హెన్రిక్యూస్ (45 బంతుల్లో 58), ట్రావిస్ హెడ్ (34 బంతుల్లో 48) రాణించడంతో పర్యాటక జట్టు సునాయాసంగా విజయాన్ని అందుకుంది. వీరిద్దరూ కలిసి మూడో వికెట్&zwnj;కు అబేధ్యంగా 109 పరుగులు జోడించారు. భారత్&zwnj;పై టీ20ల్లో ఆసీస్&zwnj;కు ఇదే అత్యుత్తమ మూడో వికెట్ భాగస్వామ్యం కావడం గమనార్హం. హెన్రిక్యూస్ 4 సిక్సర్లు, 4 ఫోర్లు బాదగా.. హెడ్ 5 ఫోర్లు, ఒక సిక్సర్ బాదాడు.